पाकिस्ताननि डेइलि टाइमसाव फोरमायनाय बादिब्ला,जार्डारीया पाकिस्ताननि  12 थि हादोरगिरि महरै समाय - खिरा लाखांनायनि उनावनो इउ एननि जेनेरेल एसेमब्लिनि सेसनाव बाहागो लानो गोसो जानायनि बाथ्राखौ रायखांनानै बे सेसनआवनो गावनि अनजालि बिसि आरो पाकिस्ताननि आगु गाहाइ मन्थ्रि बेनजीर भुट्टखौ बुथारनाय जाथाइनि सायाव नायबिजिरनो थाखाय इउ एनखौ खावलायगोन बुब्लियावनो भारत - पाकिस्ताननि गेजेराव थानाय गोबांथार जेंफोरखौ सावरायज्लायनायनि लोगोसेनो गंनै हादोरनि गेजेराव गावजों - गाव बिहारु सोमोन्दो जानांनायनि गुबै जेंना काश्मीर जेंनाखौ मिरु खालामनानै सावरायज्लायना बेखौ सुस्रांनायनि राहा लानायनि बागैबो सावरायनाय जागोनखौ पाकिस्ताननि गोदानै बिसायखʼ जानाय हादोरगिरि जार्डारीया मिथिहोदों ।काजिरङा माहारियारि हाग्रामायाव मा  2  गान्दा गोथै बोखांदोंइ एन एनगुवाहाटी,सेप्तेम्बर  11  - दै बानाजों लोमसावजानाय माहारियारि काजिरङा हाग्रामानि दैया रानलांनाय लोगो लोगो गोबां गोथै जिब - जुनाद बोखांनो हानाया बांगासिनो दं ।